બળદને કાબૂ કરવાની આ જલ્લીકટ્ટુ રમત તમિલનાડુ અને દક્ષિણ ભારતના અમુક વિસ્તારોમાં ખૂબ લોકપ્રિય છે. આ રમતમાં યુવકોએ બળદ પર કાબૂ કરવાનો હોય છે. આ રમત ઘણીવાર હિંસક રૂપ ધારણ કરી લે છે, જેમાં પહેલા તો બળદોને દારૂ પાઇને, આંખમાં મરચું નાંખીને કે પૂંછડી ખેંચીને ભડકાવવામાં આવે છે અને ત્યારબાદ જ્યારે બળદ ભડકીને દોડે ત્યારે યુવકોએ તેની પર ચઢીને તેને કાબૂમાં લેવાનો પ્રયત્ન કરવાનો રહે છે. આ રમતમાં ઘણી વાર સ્પર્ધકોનું મૃત્યુ થયું છે કે ગંભીર રીતે ઇજા પહોંચી છે, તો ઘણીવાર બળદોને પણ નુકસાન પહોંચ્યું છે.